Nacht und Nebel  Nacht und Nebel (nat og tåge eller NN) var betegnelsen for et førerdirektiv udstedt den 7. december 1941 af Adolf Hitler. Det blev underskrevet af lederen af de tyske styrker Wilhelm Keitel og havde overskriften "Retningslinjer for forfølgelsen af strafbare gerninger mod riget eller tyske tropper i de besatte områder". Direktivet betød, at sabotører, kommunister, modstandskæmpere, besiddere af ulovlige våben og andre ildesete nu kunne blive fragtet til Nazi-Tyskland uden deres pårørendes eller de danske myndigheders viden. Her kunne de forsvinde i fængsler eller KZ-lejre og blive henrettet.   Begrebet var under krigen en hemmelig ordning i Tyskland. Tyske soldater og embedsmænd refererede fangerne som "NN"-fanger. Først efter krigen blev ordningen og omfanget kendt.